GiliGold/VAD_KnessetCorpus huggingface dataset:
יעקב אשר: לכן, אני אומר לך אדוני ראש העיר, אני אומר לך את זה בשיא הכנות:
יעקב אשר: כל ההתעסקות הזאת תוציא לך את כל האנרגיות, והעיר שלך רק תלך אחורה ולא קדימה וחבל.
יעקב אשר: ובוא נלך עם זה קדימה.
יעקב אשר: עכשיו, תיקון אחד למה שאת שאלת מקודם את משרד הבינוי והשיכון, כדי שתבינו את התהליך: הרי התב"ע הזאת יכלה לצאת לדרך מזמן, ויכלו לצאת עם אישורים.
יעקב אשר: בא משרד הפנים ובצדק, הוא ביקש להגדיר את שטחי הציבור של התכנית הזאת.
יעקב אשר: לכן, כל העיכוב.
יעקב אשר: שתביני, אנשים קנו את הדירות אז במסגרת רכישה.
יעקב אשר: משרד הפנים בא עם דבר - - - יזמים הלכו, שינו תכניות, ויתרו על חלקים בתוך התכנית לטובת - - -
<יאיר רביבו: זה ברור, נו.
<יאיר רביבו: כי תכננו שכונה חילונית - - - שכונה חרדית - - - צרכי ציבור - - - ברור - - -
יעקב אשר: - - - את התהליך הזה, גברתי, כדי שתדעי מה מונח לך כרגע על השולחן פה במקרה מהדיון הזה שהתחיל על משהו אחר: שינו את התכנית, שנתיים לקח העניין הזה, הגענו לקצה שלו, ואחרי ששינו עכשיו תגידי: לא, זה יחזור חזרה לאוכלוסייה כביכול אחרת, ואז ישנו את התכניות עוד פעם.
יעקב אשר: לא היה כדבר הזה.
יעקב אשר: זה לא התפקיד שלנו לשבת כאן ו-.
יעקב אשר: אני מסכים איתך בדבר אחד: שצריך למצוא כל דרך שהיא כדי לחזק את העיר לוד בפרויקטים נוספים; בהרבה מאוד, לדעתי, בנושא העסקי.
יעקב אשר: זה שם המשחק בסופו של יום.
יעקב אשר: לוד אף פעם לא תהיה כנראה סביון, אבל בשביל זה היא לוד.
יעקב אשר: בשביל זה היא לוד.
יעקב אשר: קח אותה כמו שהיא, תראה איפה אתה יכול לחזק אותה באמת, ולא - - - בסיסמאות הללו.
מירי רגב: חבר הכנסת דוד אזולאי, בבקשה, משפט.
דוד אזולאי: גברתי היושבת ראש, באמת יש לי הרבה מה להגיד בנושא הזה, אבל בשל הזמן הקצר ובשל הוויתורים הרבים שלי לטובת העניין אני באמת אקצר.
דוד אזולאי: הדבר הכי חשוב שלא נאמר כאן זה קודם כל לברך את ראש העיר.
דוד אזולאי: אנחנו כולנו נסערים, כולנו שמענו.
דוד אזולאי: אז אני רוצה קודם כל לברך אותך ולאחל לך הצלחה.
דוד אזולאי: אין ספק שלקחת על עצמך משימה לא קלה.
דוד אזולאי: ואני רוצה להצטרף כאן לדברי חבריי.
דוד אזולאי: השולחן הזה ידע הרבה-הרבה שעות לוד.
דוד אזולאי: יושבים פה חברים שלך, תשאל אותם.
<יאיר רביבו: אתה היית יושב ראש.
דוד אזולאי: אני לא רוצה פה לטפוח לעצמי על השכם.
דוד אזולאי: אתה יכול לשאול.
דוד אזולאי: ולגבי שיתוף פעולה אתה יכול לשאול את מר אבי וסרמן מה המשמעויות של שיתוף פעולה.
דוד אזולאי: את מר בני רגב, את מר אלי סער, שהוא ליווה - - - אני אומר לך, מה שעומד כאן על הפרק זה לא אתה, עם כל הכבוד, ולא החברים שלך.
דוד אזולאי: לוד שייכת לכולנו.
דוד אזולאי: ברגע שאתה נבחרת כראש העיר, אתה ראש העיר ששייך לכולם, צריך לתת את השירות לכולם.
דוד אזולאי: ואנחנו קיימנו פה המון-המון דיונים.
דוד אזולאי: ואם לוד היום על המפה, זה לא בזכותך, אלא בזכות אותם דיונים וביקורים רבים של כל הגורמים כאן.
דוד אזולאי: לכן, אני מציע לך עצה ידידותית: באמת, בוא, תרד מכל המחלוקות, תהיה של כולם, וכל אחד פה - - - לך.
דוד אזולאי: ומשפט אחרון לגבי עכו: עכו פעם הייתה בכותרות, וברגע שהורדנו את הלהבות הכול נראה אחרת.
דוד אזולאי: ואני מזמין אותך להיות אורח שלי, על דעת ראש העיר שלי.
דוד אזולאי: תבוא ותלמד איך הופכים עיר שיש לה ביקוש נדל"ן שאין עוד כמותו.
דוד אזולאי: אז אמרתי לך, בוא, אני מזמין אותך, תבוא, תלמד ותראה איך מנהלים עיר, ומורידים להבות, ומורידים מהכותרות.
מירי רגב: חברים, אני רוצה רגע לסכם את הדיון הזה.
מירי רגב: יש לנו כאן הרבה סיכומים ודיוני המשך.
מירי רגב: קודם כל, מן הסתם לוד כנראה, אין מה לעשות, היא גורמת כאן לעליית מתחים בוועדה, ואני מבינה את הסיפור של אחיסמך, אבל זה לא היה צריך להגיע לטורים האלה, לא מצדכם וגם לא מצד ראש העיר.
מירי רגב: יש לנו, לכולנו, כוונה, לכל חברי הכנסת, לסייע ללוד.
מירי רגב: ולוועדה הזאת יש אינטרס כוועדת הפנים והגנת הסביבה, - -
דוד אזולאי: שראש העיר ידע מזה.
מירי רגב: - - שמפקחת על השלטון המקומי, לסייע לעיר לוד, ואנחנו נקדם את העניין הזה.
מירי רגב: וזה לא מעניין אותי לא הצעקות מכאן ולא מהצד השני.
מירי רגב: אנחנו נלך על פי החוקים, ועל פי ההנחיות, ועל פי הנהלים, ואנחנו את העיר לוד נקדם.
מירי רגב: וזה לא קשור מי עומד בראשות העיר לוד, ומי נבחר לראשות העיר לוד.
מירי רגב: זה קשור לעיר עצמה, כעיר ואם במדינת ישראל, סמל של דו קיום ושל רצון בעצם שאוכלוסייה חזקה תגיע לעיר הזאת, ותהפוך את העיר הזאת לעיר חזקה.
מירי רגב: נבחר ראש עיר, ואנחנו, כולנו, נעשה את מה שניתן כדי לסייע לראש העיר, שמחויב לתושבים שבחרו אותו.
מירי רגב: אם אוהבים את זה, ואם לא אוהבים את זה.
מירי רגב: וזה מבחינתי הפתיח לדיון הצפוף הזה שהיה פה.
יעקב אשר: דו קיום, כמו שאמרת.
מירי רגב: דו קיום, אכן כן, דו קיום.
מירי רגב: מבחינת מפת העדיפות הלאומית: ידידי, מר דן להב, אני מבקשת שתשקלו להכניס את לוד למפת העדיפות הלאומית.
מירי רגב: אני מבקשת לשלוח מכתב לראש הממשלה שמסביר את החשיבות של לוד כפריפריה חברתית.
מירי רגב: לוד ורמלה יהיו חלק מסדרי העדיפויות שהממשלה מלמעלה קובעת top-down.
מירי רגב: ברגע שמשרדי הממשלה מבינים שלראש הממשלה יש אמירה לטפל בלוד וברמלה, אבל בעניין הזה אנחנו מדברים בלוד, אז כולם, כל משרדי הממשלה יודעים להתכנס ולפעול על פי ההחלטה הזאת.
מירי רגב: ולכן אני מבקשת להעביר מכתב כתוב, ודרכך להעביר את המסר הזה לראש הממשלה, ואתה מן הסתם פועל בעניין, ואני סמוכה ובטוחה שאתה תקדם את העניין הזה.
מירי רגב: הדבר השני: כל מה שקשור לחיבור למים ולחשמל, לתשתיות; לכל סוגיית מעבר צה"ל, בסיסי צה"ל של תל השומר ללוד, מעבר צה"ל ללוד, שכונה של "חבר" ללוד – כל הנושא הזה, אני מבקשת לקיים עליו דיון.
מירי רגב: אם לא הכנסתי לכאן את אחד הנושאים, נא לבקש מראש העיר להוסיף, ולהזמין את מנכ"ל משרד הביטחון, להזמין את "חבר", להזמין את רשות מקרקעי ישראל, להזמין את הגברת בינת שוורץ, כדי לראות איך אנחנו בעצם מחזקים באוכלוסייה נוספת את לוד.
מירי רגב: ובעיניי זה קלאסי, העברת בסיסי צה"ל ללוד.
מירי רגב: אתה דיברת על משרדי ממשלה, אז מבחינתך זה אותו דבר, חבר הכנסת יעקב אשר.
מירי רגב: הכוונה היא להעביר סמלים של השלטון, משרדים.
יעקב אשר: לא רק סמלים.
יעקב אשר: סמלים עתירי ארנונה, גברתי.
יעקב אשר: עתירי ארנונה.
יעקב אשר: בסיס צבאי זה לא עתיר ארנונה.
מירי רגב: הוא עתיר ארנונה.
מירי רגב: תאמין לי, הוא עתיר ארנונה.
מירי רגב: ב-long run הוא עתיר ארנונה כי הוא לא משנה את מיקומו כמו העסקים כשלא נוח להם והורידו לרגע איזה זה, עובר הלאה.
מירי רגב: אבל לא משנה, לא נפתח את הדיון.
מירי רגב: יכול להיות שהדיון הזה ייערך במסגרת ביקור של הוועדה בלוד.
מירי רגב: יכול להיות שאנחנו נקיים דיון של הוועדה בלוד בתחילת מארס.
מירי רגב: אני מקווה שעד אז, בעזרת השם, אני אסיים גם את הרפורמה של התכנון והבנייה ואז נתפנה קצת, ורפורמה שתגיע אלינו עכשיו, עוד כמה רפורמות שמגיעות אלינו, של דיור לאומי, ואני מקווה שנצליח לבוא לסיור בלוד כדי בעצם לראות מקרוב, ולקיים דיון של הוועדה בלוד.
מירי רגב: מפת העדיפות הלאומית – דיברתי.
מירי רגב: אני מבקשת ממשרד הפנים וממשרד האוצר לסגור את סוגיית צו המיסים בכל מה שקשור לעידוד תעשייה חדשה מעל 10,000 מטר.
מירי רגב: תמריצים לארנונה.
יעקב אשר: יש להוסיף עוד דבר אחד בתוך זה.
יעקב אשר: כמו שאמרת, ברוח הדברים שאמרת: קודם כל, שיהיה עובר לעשייתן, שתצא לדרך התכנית.
יעקב אשר: כרגע - - - את הדברים האחרים.
יעקב אשר: שתצא לדרך.
מירי רגב: אבל אני אגיע לזה.
מירי רגב: עוד לא הגעתי לשכונה.
מירי רגב: צו המיסים: אני מבקשת לקדם את זה.
מירי רגב: ועד הדיון הבא אני מבקשת לשמוע מה עמדת משרד הפנים וגם אגף התקציבים, משרד האוצר, בעניין צו הארנונה לכל מה שקשור לשימוש בקרקע.
מירי רגב: התחדשות עירונית: נראה לי מאוד נכון להפחתה של תמ"א 98 ופינוי ובינוי.
מירי רגב: גם על העניין הזה אני מבקשת התייחסות של משרד הפנים ומשרד האוצר.
מירי רגב: וגם הנושא הזה שיעלה בדיון שאנחנו עושים עם הגורמים התכנוניים של משרד הפנים.
יעקב אשר: מה, אין אצלכם תמ"א 38?
<יאיר רביבו: יש, אבל זה לא כלכלי.
<יאיר רביבו: האגרות מאוד יקרות, אגרות הבנייה.
יעקב אשר: אז תוסיף עוד קומות - - -
מירי רגב: אנחנו רוצים לעשות תכנית בעניין הזה.
<תומר רוזנר: הוא יכול לעשות.
מירי רגב: הוא יכול אבל לא מסייעים לו בזה.
יעקב אשר: אפשר לעשות את זה.
יעקב אשר: אפשר בתב"ע שמסתמכת על תמ"א 38.
יעקב אשר: זה מה שעורך הדין תומר רוזנר מתכוון.
יעקב אשר: נכון, היועץ המשפטי תומר רוזנר?
<תומר רוזנר: עשו בהרצליה.
מירי רגב: נכון, עשו את זה בהרצליה.
מירי רגב: ועשו את זה בהרצליה.
מירי רגב: ואת אותו פרויקט של הרצליה צריך להביא ולעשות את זה ללוד.
יעקב אשר: תעשו תוספת – במקום שתיים וחצי קומות, שלוש וחצי קומות.
יעקב אשר: ואז זה הופך להיות כלכלי.
<יאיר רביבו: אנחנו הולכים לתקן את חוק העזר בישיבת המועצה הקרובה.
<יאיר רביבו: להפחית ב-50% אגרות והיטלים.
<יאיר רביבו: אני - - - שמשרד הפנים לא יתנגד.
<יאיר רביבו: כי אמרו לי שמשרד הפנים בדרך כלל לא מאשר את חוק העזר הזה.
<יאיר רביבו: בסדר?
<יאיר רביבו: הנה אני פה אומר.
<יאיר רביבו: אני במועצה הקרובה הולך לאשר את תיקון חוק העזר, להפחית אגרות והיטלים בהתחדשות עירונית ב-50%.
דוד אזולאי: תפנה לוועדה בעניין הזה, ויושבת ראש הוועדה - - -
מירי רגב: ואני - - - את זה.
<יאיר רביבו: בסדר.
מירי רגב: אני אקבל את זה, ואני בהחלט אעשה.
יעקב אשר: תעביר את זה במועצה, תעביר את זה למשרד הפנים.
מירי רגב: לגבי התחדשות עירונית – דיברנו.
מירי רגב: לגבי שכונת אחיסמך: אני מבקשת ממך, כבוד ראש העיר, שתיפגש עם חבר הכנסת משה גפני, ותשבו ותראו כיצד אפשר, מצד אחד, ללכת ולא לפגוע באותם אזרחים שבאמת קנו.
דוד אזולאי: אני מציע לצרף גם את חבר הכנסת אריאל אטיאס לעניין הזה.
מירי רגב: בבקשה, תארח אותם אצלך במשרד.
<יאיר רביבו: אין לי בעיה.
מירי רגב: זה שני חברי כנסת שבכל זאת עשו משהו ועושים משהו.
<יאיר רביבו: אין לי שום בעיה.
מירי רגב: תיפגש איתם.
מירי רגב: תסביר את הבעיות שלך.
מירי רגב: יחד נראה איך אנחנו יכולים להגיע להבנות.
מירי רגב: ברור לי לחלוטין שצריך לחזק את העיר גם עם אוכלוסייה נוספת - - -
<יאיר רביבו: אני רוצה שגם אתה תבוא כראש עיר.
יעקב אשר: - - - דבר אחד.
מירי רגב: לא, לא, לא, לא נפתח את זה.
יעקב אשר: - - - להתחיל, אבל.
<יאיר רביבו: אי אפשר להתחיל סתם ככה.
<יאיר רביבו: זה לא עובד.
יעקב אשר: לא, זה לא סתם ככה.
מירי רגב: ואני מבקשת, גם מחבר הכנסת מיעקב אשר, אתה רוצה שאני אבוא לדיון, אני גם אבוא לפגישה.
מירי רגב: בוא נקיים דיון בעניין הזה ונראה איך אפשר לקדם את הסוגיה הזאת כדי לפתור את הבעיה הרלוונטית.
מירי רגב: לגבי 1,700 יחידות דיור הנוספות, שדיברנו.
מירי רגב: זה עם "חבר".
מירי רגב: זה כבר נעשה פגישה.
מירי רגב: אני רוצה בכלל לעשות פגישה עם "חבר" ללא קשר.
מירי רגב: נעשה דיון אבל אני רוצה כמה שיותר מהר לשמוע את עמדתה של "חבר" לגבי הסוגיה הזו.
מירי רגב: אזורי תעסוקה: משרד הכלכלה, בבקשה, אני רוצה שתתנו לי התייחסות בדיון הבא לגבי אזורי תעסוקה בלוד.
<מרצדס צרפתי: אנחנו לא מטפלים באזורי תעסוקה.
מירי רגב: מי מטפל באזורי תעסוקה?
<מרצדס צרפתי: הרשות המקומית.
מירי רגב: היא מייצרת לה.
<מרצדס צרפתי: רשות מקרקעי ישראל.
יעקב אשר: יש כלים גם למשרד האוצר וגם למשרד הכלכלה, בהטבות כאלה ואחרות, לעודד עסקים.
יעקב אשר: לא עסקים קטנים – מט"י והדברים הללו.
יעקב אשר: צריך לעשות תכנית יותר רצינית.
יעקב אשר: היא לא תוכל לתת לך תשובה על זה עכשיו אבל - - -
<מרצדס צרפתי: למה - - - שאני לא יכולה - - -
יעקב אשר: לא, על דברים שקשורים להחלטות - - -
<מרצדס צרפתי: דברים שקשורים להחלטות שכרגע קבועות בחוק, ולא - - - יכולה לעקוף אותם.
<יאיר רביבו: אמרו על הסימולטור משהו.
<יאיר רביבו: מה עם הסימולטור?
מירי רגב: לא, הסימולטור זה אגף התקציבים, זה משרד האוצר, וזה לגבי המיסים.
מירי רגב: זה צו המיסים, ועל זה הם יתנו לנו תשובה.
מירי רגב: חבר הכנסת זבולון קלפה, בבקשה, השר נפתלי בנט – אתה מכיר אותו.
מירי רגב: חשובה לך לוד גם.
מירי רגב: בוא, תראה איך בדיון הבא יכול משרד הכלכלה להציג פה איזשהו סיוע בכל מה שקשור לאזורי התעסוקה ללוד.
מירי רגב: גם אם הם יבואו עם תכנית מדורגת.
מירי רגב: רק שיבואו ויגידו בעיקרון כיצד הם, משרד הכלכלה, לוקח ומבין את החשיבות של לוד כחלק ממפת העדיפות או לא ממפת העדיפות – כחלק מהחלטת ממשלה לסייע ולקדם אותה.
מירי רגב: קח את זה על עצמך.
מירי רגב: תראה איך אתה יכול לקדם את זה, ולראות איך אנחנו יכולים להציג את זה גם בדיון הבא, שר הכלכלה עם כל ההיבט הזה.
מירי רגב: אני מבקשת שנקיים גם דיון נוסף לפני הפגרה, וננסה לעשות את הדיון הזה במסגרת סיור שיארח אותנו כמובן ראש עיריית לוד בלוד.
מירי רגב: חברים, אני רוצה רגע באמת לסיים את הדיון הזה באווירה טובה.
מירי רגב: אני חושבת שכל האמירות שנאמרו כאן על "גזען" והאמירות שנאמרו כאן על "חוצפנים" נאמרו כאן מתוך, כל אחד מתוך ההתייחסות, איך אומרים, ראש העיר מתוך זה שהוא רוצה והוא רוצה לתת לאזור כולו.
מירי רגב: כי גם הוא בא מבית חרדי, ויש לו משפחה חרדית, והוא מבין את העניין הזה; ואתם, כי אתם חושבים שהוא לא מקדם את העניין.
מירי רגב: הידברות היא שם המפתח, לעשות את זה נכון.
יעקב אשר: אבל יוצא - - - אחד, אם את מסכמת דברים שאנחנו - - -
מירי רגב: מתוך כבוד הדדי ומתוך אכפתיות לקדם את העיר הזאת גם לחרדים, גם לחילונים, וגם לערבים.
מירי רגב: ואפשר לעשות את זה.
מירי רגב: ובואו נראה איך אנחנו ביחד פועלים כדי לקדם את העיר הזאת לגבהים שאנחנו רוצים שתגיע אליהם.
מירי רגב: וכמו שאמר ראש העיר: סוציו-אקונומי 6 – נראה איך אנחנו יכולים לקדם את זה.
יעקב אשר: אני רוצה רק להסתייג.
יעקב אשר: אם זה סיכום שלך, אני לא חושב שכוועדה אנחנו יכולים להגיד לתכנית - - - ומונחת סטטוטורית שהיא לא מתקדמת.
מירי רגב: לא, אני אמרתי שהתכנית צריכה להתקדם בדרך שלה.
מירי רגב: אני לא מתערבת בתכנית.
יעקב אשר: אני מסתייג מזה לחלוטין כי זה גם עניין משפטי - - -
מירי רגב: התכנית צריכה להתקדם על פי - - - שלה והדרך שלה.
יפעת קריב: בוקר טוב לכולם, אני מתכבדת לפתוח את הדיון המהיר בנושא: מינויים, תפקודם והתנהגותם של החשבים המלווים ברשויות המקומיות, של חברי הכנסת: עיסאווי פריג' ואברהים צרצור.
יפעת קריב: חבר הכנסת פריג', אני אתן לך לפתוח ולהציג את הנושא.
עיסאווי פריג': ברשותך, מי נציגי משרד הפנים כאן?
<נתי בביוף: עורך-דין נתי בביוף, סגן בכיר ליועץ המשפטי.
<לילי פיינטוך: לילי פיינטוך, מנהלת אגף תקציבים.
<נתי בביוף: וצריכים להגיע עוד שניים.
עיסאווי פריג': גם שוקי אמרני אמור להיות?
יפעת קריב: גם נציג מרכז השלטון המקומי נמצא – תציג את עצמך.
<חיאם קעדאן: קעדאן חיאם, סמנכ"ל הרשויות הערביות.
עיסאווי פריג': אל"ף, בשם חברי אברהים צרצור שנבצר ממנו להגיע, אני אציג את התמונה.
עיסאווי פריג': אני רוצה להציג שאלה בבסיס הדיון: הרי סוגיית החשבים המלווים היא תופעה ידועה במיוחד בחברה הערבית; לאחרונה, הוחלפו 51 מתוך 73 ראשי רשויות ערביות, זה ידוע, והתופעה הזו קיימת ברוב הרשויות הערביות.
עיסאווי פריג': רציתי להבין, ברגע שיש חשב מלווה או שמשרד הפנים מחליט על קיום חשב מלווה, סימן שיש שם אי סדרים, כשל ניהולי, דברים שהם לא בסדר, גירעון מצטבר, יש משהו ברשות, נכון?
עיסאווי פריג': אז עשרות החשבים המלווים שהתמנו לרשויות בחברה הערבית – אני לא ראיתי אף ראש רשות ששילם מחיר על כשל, הן כשל ארגוני או כשל כלכלי, או חוסר ניהול.
עיסאווי פריג': הרי הגירעון המצטבר – יש אחראים לו; יש גזבר, יש מבקר, יש שומרי סף ברשויות הערביות; ובא חשב, ושומרי הסף האלו ממשיכים, אף אחד לא משלם את המחיר.
עיסאווי פריג': אז מה לא בסדר כאן?
עיסאווי פריג': אני אומר את זה כרואה-חשבון שעבד מול רשויות.
עיסאווי פריג': אני ביקרתי רשויות מטעם משרד הפנים כמבקר חוץ.
עיסאווי פריג': ראיתי כשלים ושחיתות של גזברים, של רשויות, של מבקרים, ושׂמנו חשב מלווה שיעשה סדר, אבל שום דבר לא השתנה ברשות ברמה הפרסונלית, ברמה הניהולית-פנימית.
עיסאווי פריג': זאת השאלה שבמוקד הדיון: מה זה צריך להיות?
עיסאווי פריג': יש כשל, למה אף אחד לא משלם את המחיר?
עיסאווי פריג': אני רוצה להבין מכם איך התהליך מתבצע לפני שנעבור לחלק ב' של הדיון, להתנהלות החשב עצמו.
יפעת קריב: חבר הכנסת פריג', אתה לוקח את הדיון לזווית משמעותית וחשובה, שלמרות שמשרד הפנים מקבל החלטה ושׂם חשב מלווה, אנחנו רואים שאנשים לא נושאים במסקנות ובתוצאות של למה בכלל יש חשב מלווה.
יפעת קריב: זה נכון לא רק לרשויות הערביות, כמובן.
יפעת קריב: זה נכון לכלל הרשויות.
עיסאווי פריג': אני מיקדתי את הנושא לרשויות הערביות כי זה צועק לשמיים.
יפעת קריב: בעצם מי משלם את המחיר על זה שהרשות המקומית הגיעה לגירעון שהיא הגיעה אליו, על זה שהיא בעצם לא יכולה לנהל את עצמה בצורת ניהול תקינה?
יפעת קריב: וזאת סוגיה משמעותית, לדעת אם בכלל מישהו מסתכל על זה ועושה איזשהו תהליך.
יפעת קריב: והשאלה היא של מי התפקיד, כי ראש הרשות נבחר בבחירות דמוקרטיות, והצוות המקצועי הוא צוות שראש הרשות ממנה אותו.
עיסאווי פריג': התהליך הוא: מגיעים למצב שרשות מסוימת, במיוחד במגזר הערבי, היא חדלת פירעון, מתנהלת לא בסדר.
עיסאווי פריג': אנחנו יודעים, יש חלק מהרשויות הערביות שהשחיתות בהן צועקת לשמיים.
עיסאווי פריג': יש כשל ניהולי, אנחנו יודעים את זה.
עיסאווי פריג': אבל למה אתם שותקים ואף אחד לא משלם את המחיר?
עיסאווי פריג': מביאים חשב חסר רגש לנהל את היישוב – תפקידך, אם ראש הרשות רוצה כוס קפה, שיבוא, שתחתום לו.
עיסאווי פריג': אז איפה?
יפעת קריב: זאת אומרת, אנחנו מתייחסים רק לצד התקציבי ולא לפתרונות נוספים.
יפעת קריב: ועוד שאלה אחת: האם אתה מוצא, חבר הכנסת פריג', שאותם ראשי רשויות נבחרים – במידה ואין ועדה קרואה או ועדה ממונה, כמובן – הם אלה שיש להם חשב מלווה?
יפעת קריב: הציבור בוחר באותם אנשים שעשו את הטעויות?
עיסאווי פריג': בבחירות האחרונות החליפו 51 ראשי רשויות מתוך 73.
עיסאווי פריג': החברה הערבית בכיוון הנכון, מבחינת התבגרות, מבחינת ראיית הכדאיות של הדברים.
עיסאווי פריג': אבל ראש הרשות הנבחר, שבא תחת חשב מלווה, הוא בא כאילו הוא יושב-ראש עמותה.
עיסאווי פריג': אין לו מה לעשות.
עיסאווי פריג': יש לו חשב מלווה.
עיסאווי פריג': לחשב המלווה יש את הנישה של גירעון ואני מוגבל, לא יכול לזוז, אני כלום, והוא יושב כמו מוכתר.
עיסאווי פריג': את יודעת מה זה מוכתר?
עיסאווי פריג': מוכתר שבא, מקבל את האנשים, מחייכים, עושה סולחה, ומי בעל הבית האמיתי?
עיסאווי פריג': החשב המלווה.
עיסאווי פריג': החשב המלווה בא יום אחד או יומיים בשבוע, וביומיים האלה אתה רואה את המועצה - - -
יפעת קריב: עובדת.
עיסאווי פריג': מה זה, "עובדת"?
עיסאווי פריג': מחכים על המדרגות בתור.
עיסאווי פריג': וראש הרשות שמיליונים, ועצבים ואמוציות, הוצאו במערכת הבחירות עד שישב על הכיסא, מוצא את עצמו אוויר, בלון.
עיסאווי פריג': והחשב המלווה הוא אלוהי השמיים.
עיסאווי פריג': אני רוצה לשמוע תשובות, אבל תשובות משכנעות בבקשה, אני מתחנן.
עיסאווי פריג': אל תתאמצו לתת תשובות אם אין לכם.
עיסאווי פריג': אני ממש מתחנן.
יפעת קריב: העלית פה מספר סוגיות, אז בוא נשמע.
<לילי פיינטוך: אני אענה על החלק הראשון, בנושא כלי ההתערבות של משרד הפנים.
<לילי פיינטוך: משרד הפנים, לצד הניסיון להמשיך את הדמוקרטיה ברשויות המקומיות, כי זה פן חשוב מאוד, משתמש בהרבה כלי התערבות, ואנחנו לרגע שוכחים שפיזרנו כ-20 רשויות בארבע השנים האחרונות; פוזרו רשויות על רקע של אי ניהול תקין ברשות המקומית.
<לילי פיינטוך: זה אחד מכלי ההתערבות, שהוא כלי התערבות חריף מאוד, שאנחנו לא אוהבים להשתמש בו, כי הוא לא בא ביחד עם הדמוקרטיה.
<לילי פיינטוך: הכלי הזה בא אחרי ועדת חקירה, אז יש פיזור של רשות.
<לילי פיינטוך: אנחנו מדברים על כלים עדינים יותר שאנחנו משתמשים בהם הרבה מאוד – תוכניות הבראה, שזה בעצם עוזר לעצור את הרשות מהמשך התנהלות של הידרדרות, ולהביא אותה לאיזון תקציבי.
<לילי פיינטוך: ויש לנו כלי נוסף, הוא החשב המלווה, הוא אחד הכלים.
<לילי פיינטוך: החשב המלווה לא בא במקום ראש רשות, עם זה אני מסכימה, הוא לא צריך לבוא במקום ראש רשות, זו לא ההנחיה שלו.
<לילי פיינטוך: הוא בא לצד ראש רשות והצוות המקצועי.
<לילי פיינטוך: מתפקידו להיות חותם שלישי אחרי ראש המועצה והגזבר, ללוות תהליכים, לראות שהם עובדים ברמת תזרים מזומנים שקיימת.
<לילי פיינטוך: הוא לא בא לנהל.
עיסאווי פריג': מה תפקידו של הגזבר לעומת החשב?
<לילי פיינטוך: תפקידו של הגזבר דומה מאוד לתפקיד החשב.
עיסאווי פריג': למה אני צריך, כראש רשות, לשלם שתי משכורות?
<לילי פיינטוך: אתה לא משלם.
<לילי פיינטוך: לחשב מלווה אנחנו משלמים.
עיסאווי פריג': וכשיש גירעון מצטבר, וחדלות פירעון וניהול לא תקין לרשות מסוימת, מה תפקידם של שומרי הסף, הגזבר והמבקר?
עיסאווי פריג': איפה הם נמצאים בכל המשחק הזה?
יפעת קריב: אלו שאולות משמעותיות וחשובות מאוד.
עיסאווי פריג': מי שגרם לכל הכשל הזה, ואני מדבר על עשרות רשויות - - -
יפעת קריב: כשכמובן, הם ממונים על-ידי ראש הרשות והם תחת אחריותו.
יפעת קריב: הוא זה שיכול לפטר אותם.
יפעת קריב: משרד הפנים לא נכנס לזה, בעיני.
עיסאווי פריג': למה אני מעלה את הסוגיה?
עיסאווי פריג': חברים, אתם מסתכלים אחד על השני – אתם נתתם חשיבות לדיון בהתאם?
יפעת קריב: חבר הכנסת פריג', אתה מעלה נקודות חשובות מאוד.
יפעת קריב: אין לזה התייחסות של משרד הפנים, למרבה הצער.
יפעת קריב: זה דורש תיקוני חקיקה, מה שאתה מעלה כאן.
<נתי בביוף: חבר הכנסת פריג', זה דיון קצת שונה כי אנחנו רגילים להתגונן כאשר אומרים לנו איך משרד הפנים משאיר ועדות ממונות, ולמה הוא לא יוצא לבחירות, ולמה הוא לא נותן חופש לראשי רשויות, ולמה המנגנון הדמוקרטי לא מובא לידי ביטוי מספיק בוועדות ממונות.
עיסאווי פריג': אני רגיל לזה.
<נתי בביוף: רגע, אם אי אפשר להשלים תשובה, אז באמת אין תשובה.
<נתי בביוף: אם אפשר להשלים, אז צריך לתת תשובה.
<נתי בביוף: מהצד השני, אומרים, מיניתם חשב מלווה, למה אתם בעצם לא מענישים, למה אתם לא עורפים ראשים של מי שהביא למצב הזה?
עיסאווי פריג': אמת, אמת.
עיסאווי פריג': למה אתה משאיר זקנים בני 60, כשראש רשות חדש נבחר, לא יכול לעשות להם כלום, והם ימשיכו עם אותו כשל?
<נתי בביוף: אם אדוני רוצה לשמוע תשובות, אז שייתן לענות.
יפעת קריב: חבר הכנסת פריג', בוא נשמע את התשובה ואז נענה.
יפעת קריב: יש לנו זמן לדבר.
יפעת קריב: אנחנו מקשיבים, יש לנו זמן, בואו נשמע.
<נתי בביוף: למשרד הפנים יש מספר כלים להתמודד עם בעיית הגירעונות והניהול הלא-תקין ברשויות המקומיות.
<נתי בביוף: כמובן שהכול צריך להיות מידתי, בצורה מבוקרת, לאחר ששומעים את ראש הרשות ושומעים את האנשים שם, ואז מחליטים באיזה כלי לנקוט על-מנת לנסות להבריא את הרשות.
<נתי בביוף: יש תוכניות הבראה, ויש בקרה תקציבית, וחשב מלווה זה אחד מהם, ואחר-כך ועדת חקירה, בסוף כל הסופים, כלו כל הקצים, ופיזור של רשויות כפי שהיה.
<נתי בביוף: עכשיו המגמה של השר היא הפוכה דווקא: להשתמש פחות בכלי של ועדות ממונות, ויותר לצאת לבחירות דמוקרטיות.
<נתי בביוף: מה גזבר עושה ומה החשב המלווה עושה?
<נתי בביוף: אין ספק, הגזבר הוא אחד משומרי הסף.
<נתי בביוף: הגזבר אחראי על אוצר הרשות המקומית.
<נתי בביוף: יש שהגזבר כושל, יש שהגזבר לא כושל, אבל כל מיני נתונים אובייקטיביים של הרשות, חוסר יכולת להכניס הכנסות וכולי, מביאים למצב גירעוני.
<נתי בביוף: כל דבר לגופו.
<נתי בביוף: ראש הרשות, אגב – ראש הרשות, ולא הגזבר, ולא המבקר, ולא היועץ המשפטי – הוא אחראי על הרשות המקומית, והרשות המקומית היא ראש הרשות.
<נתי בביוף: אז אם אדוני חושב שאנחנו הולכים להקים עכשיו 70 ועדות חקירה, ולהתחיל לערוף ראשים של ראשי רשויות, כי הגיעו למצב של חשב מלווה – זו לא המגמה של משרד הפנים.
<נתי בביוף: משרד הפנים מנסה ככל היותר להבריא את הרשויות המקומיות בדרכים משלו.
יפעת קריב: השאלה היא אם הבראת הרשות המקומית זו גם התייחסות לאותם אנשים שבגללם הגענו למצב שאליו הגענו, הלוא אנחנו יודעים שזה הון כספי גדול מאוד והשקעה כספית גדולה מאוד של משרד הפנים בחשבים המלווים.
יפעת קריב: אבל אם אתה לוקח את גזבר העירייה, את רואה החשבון, ואתם עושים להם גם איזושהי תוכנית עבודה, שהם יֵדעו איך לנהל – חבר הכנסת פריג' אומר שאנחנו כל הזמן נמצאים בגירעונות, בתוך רשויות מקומיות מאוד ספציפיות ומסוימות, שכל הזמן צריכות חשב מלווה, והלא אנחנו יודעים על איזה רשויות אנחנו מדברים, מהמגזר - - -
<נתי בביוף: עורך-דין נתי בביוף.
עיסאווי פריג': אתה לא משכנע בתשובה שלך.
עיסאווי פריג': אני רואה שאתה מתאמץ ומנסה לתת תשובה אקדמית, משפטית, יפה, אבל היא לא משכנעת.
עיסאווי פריג': עבדך הנאמן עבד ברשויות המקומיות שמונה שנים, לאורך המגזר הערבי.
עיסאווי פריג': אני רוצה לחשוב אתך לוגית – ברגע שאני ממנה חשב מלווה לרשות מסוימת עקב גירעונות וחוסר ניהול תקין, שנגרמו על-ידי גזבר או כי וועדות הבדיקה שנמצאות ברשות לא התקיימו, וכשאני, כרואה-חשבון, מגיש לכם דוחות ומציין את הליקויים, ולפי דעתי הליקויים האלה מחייבים בדיקות לעומק, החשב המלווה ממשיך לעבוד עם אותו גזבר, עם אותם גזברים, והוא יהיה נצחי, החשב המלווה.
עיסאווי פריג': כי הגזבר הכושל, או המבקר שלא מבצע את העבודה שלו, לא מגיש דוח ביקורת, וכי ביותר מ-50% מהרשויות הערביות אין דוח ביקורת.
עיסאווי פריג': אומנם יש מבקר, זה נושא שפחות מעניין אתכם, למה?
עיסאווי פריג': כי זו חברה ערבית, יאללה, נביא להם חשב.
עיסאווי פריג': כי זאת התמונה, זה מה שמצויר.
עיסאווי פריג': אז החשב המלווה יהיה נצחי.
עיסאווי פריג': כי יושב מולו גזבר נצחי ויושב מבקר נצחי, והכשל, הם לא יודעים לנהל, והגיל הצעיר, הבוגר הערבי שמסיים אוניברסיטאות ורוצה לקחת פיקוד, אתם לא מאפשרים לו.
עיסאווי פריג': כי רוצים להנציח את המצב הקיים.
עיסאווי פריג': זאת המציאות
יפעת קריב: אבל ראש רשות מקומית, בין בחירות לבחירות - - -
עיסאווי פריג': הוא לא יכול, הוא לא יכול.
עיסאווי פריג': פנו אלי ראשי רשויות, יש להם תפקידים שהם לא יכולים לעשות כלום – יביא אישור מחלה – לא יכולים לעשות כלום.
<נתי בביוף: לא תמיד יש קורלציה בין תפקודו של מבקר ברשות ותפקודו של גזבר או שומרי סף אחרים, לבין היותה של הרשות בגירעונות או נזקקת לחשב מלווה.
<נתי בביוף: יש קורלציה בדרך-כלל בין ראש הרשות ותפקודו לבין היותה של הרשות גירעונית.
<נתי בביוף: אם מישהו נושא באחריות, זה ראש הרשות, לא שומרי הסף.
<נתי בביוף: אי אפשר להאשים את שומרי הסף, כי יש גזברים מצוינים גם ברשויות שיש בהם חשבים מלווים, ויש מבקרים מעולים ברשויות שיש להם חשבים מלווים.
<נתי בביוף: אז מה, נעשה עריפת ראשים לאלה שניסו בכל כוחם למנוע, וראש הרשות יישאר על כנו?
עיסאווי פריג': אז ראש הרשות הוא האשם?
עיסאווי פריג': וגזבר שאחראי על ביצוע תקציב, יש הכנסה והוצאה, אסור לגזבר לאשר מעבר לתקציב המונח ונוצר גירעון, והגזבר חתם, הוא לא אשם?
עיסאווי פריג': ראש הרשות אשם?
עיסאווי פריג': למי אתה בא לספר סיפורים?
עיסאווי פריג': יש לי תקציב מאושר במועצת העיר, הגזבר אחראי על ביצוע התקציב, את סדר העדיפות קובעת המועצה וראש הרשות, והתקציב גירעוני משנה לשנה ויש לי גירעון מצטבר – הגזבר לא אשם?
יפעת קריב: בגדול, מי שאחראי בתוך רשות מקומית על הצוות שלו, ועל האנשים שלו ועל הפיקוח, הוא ראש הרשות שנבחר על-ידי התושבים.
עיסאווי פריג': ומי אחראי על ביצוע התקציב?
יפעת קריב: אבל אני בהחלט חושבת שמשרד הפנים יכול, ברגע שהוא שׂם חשב מלווה, לבדוק גם תפקוד האנשים שהביא למצב שיש חשב מלווה באותה רשות מקומית.
<נתי בביוף: אז יש בהחלט בדיקה כזו.
<נתי בביוף: יש, למשל, חיוב אישי.
יפעת קריב: וזה לראשי הרשויות - - -
<נתי בביוף: לא, זה גם על גזברים.
עיסאווי פריג': אתה נגעת בשאלה שרציתי לשאול: בחיוב האישי של ראשי רשויות במגזר הערבי, כמה היו לך בשנתיים האחרונות?
<נתי בביוף: לא, אין לי.
עיסאווי פריג': לי יש נתון: אחד או שניים.
עיסאווי פריג': וזה לעומת עשרות חשבים מלווים ששמתם, לעומת הדוחות שהוגשו - - -
<נתי בביוף: מה, עשרות חשבים מלווים שחויבו בחיוב אישי?
עיסאווי פריג': לא, ששמתם ברשויות.
<נתי בביוף: אני לא מבין מה הטענה, שזה שהיו רק שני ראשי ערים זה אומר שזה פחות מדי?
יפעת קריב: אני חושבת שהכלי של חיוב אישי זה הכלי האחרון מבחינת השימוש בו, שכמעט לא מפעילים אותו.
עיסאווי פריג': לא, הוא לא מופעל.
יפעת קריב: בסדר, הכלי של חיוב אישי הוא כלי קשה מאוד.
<נתי בביוף: לא, לא.